**Р Е З Ю М Е**

**НА ОТЧЕТ ЗА ИЗПЪЛНЕНИЕТО НА ПРОГРАМНИЯ БЮДЖЕТ КЪМ 30.06.2022г. НА МИНИСТЕРСТВО НА ТУРИЗМА**

1. **ОТЧЕТ НА ОСНОВНИТЕ ПАРАМЕТРИ НА БЮДЖЕТА НА МИНИСТЕРСТВОТО НА ТУРИЗМА**

При уточнен план на приходите, към 30.06.2022 г., в размер на 4 470 700 лв. са отчетени 2 528 866 лв. или изпълнение от 56,57 %.

При уточнен план към 30.06.2022 г. в размер на 104 685 460 лв., разходите по бюджета на министерството за отчетния период са в размер на 74 149 202 лв. или 70,83 % изпълнение, разпределени както следва:

**Ведомствени разходи:**

- Персонал 2 072 456 лв.

- Издръжка 3 185 116 лв.

- Капиталови разходи 15 102 лв.

**Администрирани разходи:**

* Субсидии и др. текущи трансфери за нефинансови предприятия 68 876 528 лв.

Високият процент на усвояване се дължи изцяло на изпълнението на съответните Постановления, респективно Решения на Министерски съвет, с които са извършени промени по бюджета на министерството на туризма за администриране на разходи по „Програмата за ползване на хуманитарна помощ за лица, търсещи временна закрила в Република България вследствие на военните действия в Украйна“.

1. **ПРЕГЛЕД НА НАСТЪПИЛИТЕ ПРЕЗ ОТЧЕТНИЯ ПЕРИОД ПРОМЕНИ НА ПОКАЗАТЕЛИТЕ ПО БЮДЖЕТА ПО РЕДА НА ЗАКОНА ЗА ПУБЛИЧНИТЕ ФИНАНСИ**

Основното влияние върху показателите по бюджета на МТ по реда на ЗПФ оказва изплащането на разходи по „Програмата за ползване на хуманитарна помощ за лица, търсещи временна закрила в Република България вследствие на военните действия в Украйна“. Общият размер на увеличението по бюджета на МТ за отчетният период е 77 522 260 лв.

1. **ПРЕГЛЕД НА НАСТЪПИЛИТЕ ПРЕЗ ОТЧЕТНИЯ ПЕРИОД ПРОМЕНИ В ОРГАНИЗАЦИОННАТА СТРУКТУРА**

С ПМС № 63 от 26 април 2022 г. бе приет нов Устройствения правилник на Министерството на туризма (МТ), (обнародван в ДВ, бр.34 от 03.05.2022 г.).

1. **ПРЕГЛЕД НА ИЗПЪЛНЕНИЕТО НА ПОЛИТИКАТА В ОБЛАСТТА НА УСТОЙЧИВОТО РАЗВИТИЕ НА ТУРИЗМА**

Политиката в областта на туризма в сегашните условия на глобални кризи наложени от пандемията, военните действия в Украйна, негативните ефекти от пандемията, нарушените вериги на доставки и произхождащата от това инфлация бе в подкрепа на устойчивото икономическо развитие на страната, като провеждането ѝ гарантира възстановяването на туристическия сектор, повишаване на конкурентоспособността му в новите реалности за създаване на правилно и реалистично позициониране на българския туристически продукт и оттам за насърчаване на туристическите посещения на чужденци в България. Политиката в туризма бе ориентирана към справяне с безпрецедентния натиск върху туристическата екосистема с все по–силен акцент върху запазване на работните места и умело използване на механизми за подкрепа на предприятията в туризма.

Във връзка с преодоляване на **последиците от пандемията от COVID-19** и съгласно Временна рамка на ЕК за **мерки за държавна помощ в подкрепа на икономиката**, се продължи наложената промяна в политиката за туризма от 2021 г. и Министерство на туризма разработи и нотифицира пакет от мерки за противодействие на недостига на ликвидност, пред който беше изправена туристическата индустрия, като през първото полугодие на 2022 г. предприетите мерки за спасяване на сектора, бяха както следва:

* + - * В периода 28.01.2022г. - 04.02.2022 г. бе проведена процедура по набиране на заявления по схема за **държавна помощ BG-176789478-2021-06**  с бюджет – 30 млн. лв. По мярката бяха обработени 3322 предприятия, подали заявления за участие и на 2220 предприятия от тях е изплатена безвъзмездна помощ на пропорционален принцип.
      * В периода 04.02 -11.02.2022 г. бе проведена процедура по набиране на заявления по схема за държавна помощ **BG-176789478-2021-07** с бюджет – 6 млн. лв. По мярката са обработени 129 предприятия, подали заявления за участие и на 120 предприятия от тях е изплатена безвъзмездна помощ на пропорционален принцип.
      * В периода 30.03.2022г.-31.05.2022 г. бе проведена процедура по набиране на заявления по схема за държавна помощ **BG-176789478-2021-08** с бюджет – 25 млн. лв. По мярката са обработени 139 предприятия, подали заявления за участие. Средствата, които ще бъдат разплатени към 30.09.2022 г. възлизат на 9 571 588 лв.
      * Продължава ангажимента на Министерството на туризма по осигуряване на заетост на професиите екскурзовод и планински водачи, чрез изпълнение на дейностите по проект, изпълняван от ведомството по Оперативна програма „Иновации и конкурентоспособност“ 2014-2020. Очакванията са, чрез мярката да бъде осигурена заетост на минимум 752 експерта (екскурзовод и планински водач).

Във връзка с последствията от войната в Украйна, стартирала в началото на година, и по повод предприемане на конкретни действия от държавата за осигуряване на първоначален прием и незабавна подкрепа на лицата, разселени от Украйна, на които е предоставена временна закрила чрез възстановяване на разходи за предоставена услуга от места за настаняване/подслон – нощувка и изхранване, на Министерството на туризма беше възложен ангажимента да администрира две програми за хуманитарна помощ, както следва:

* **Програмата за ползване на хуманитарна помощ на лица, търсещи временна закрила в Република България вследствие на военните действия в Република Украйна (първа фаза на Програмата).** Програмата е по повод предприемане на конкретни действия от държавата за осигуряване на първоначален прием и незабавна подкрепа на лицата, разселени от Украйна, на които е предоставена временна закрила чрез възстановяване на разходи за предоставена услуга от места за настаняване/подслон – нощувка и изхранване. По повод на Програмата за отчетният период са проведени 3 кандидатствания от страна на допустимите места за настаняване/подслон, като общият брой на обработените заявления за кандидатстване по трите периода възлиза на 1 566 броя.
* В периода след 30.05.2022 г., се администрира **Програма за хуманитарно подпомагане на разселени лица от Украйна с предоставена временна закрила в Република България (втора фаза).**
* **Продължи изпълнението на Национална програма „ОТНОВО ЗАЕДНО“ в помощ на туристическия бизнес.** Програмата се финансира със средства от централния бюджет, предвидени за подкрепа на туристическия сектор. Програмата се администрира от МОН.
* С цел осигуряване на достъп до достатъчно и разнообразно финансиране за МСП бяха **договорени по-добри условия за кредитиране на бранша от страна на Българската банка за развитие (ББР);** Подписан бе меморандум за сътрудничество между МТ и ББР и бе отворена Програмата „Подкрепа за туризма“ целяща подобряване на ликвидността на частният сектор.
* В резултат на мерките за първото полугодие на 2022 г. туризмът достигна до равнище от 82% спрямо периода преди пандемията. Отчитаме  общ ръст на туристите (българските и чуждестранни туристи)  около 48 %, а ръстът само на чуждестранните туристи  e  малко над 2 пъти.
* Стартира рекламна кампания в 25 водещи наши генериращи пазари с ясно послание, че България предлага отлични условия за почивка, и същевременно е сигурна дестинация.
* **В международен план се постигна успех и признание за България**, която спечели домакинството на 68-ма сесия на Регионална комисия Европа на Световната организация по туризъм през 2023 г. на форума, провел се в периода 1-3.06.2022 г. в Ереван, Армения.
* На 109-то заседание на Комитета по туризъм на ОИСР България получи статут на участник в организацията.

1. **ПРЕГЛЕД НА ИЗПЪЛНЕНИЕТО НА БЮДЖЕТНА ПРОГРАМА 7100.01.01 „ПОДОБРЯВАНЕНА ПОЛИТИКИТЕ И РЕГУЛАЦИИТЕ В СЕКТОРА НА ТУРИЗМА”**

Приоритетните цели на програмата са съобразени с основните цели на провежданата правителствена политика в областта на туризма за създаване на условия за неговото развитие като приоритетен отрасъл за страната.

1. Усъвършенстване на нормативната рамка и политиките за подобряване на околната и бизнес средата и редуциране на административната тежест в туристическия сектор.

* В актуализацията на Бюджет 2022, се прие предложението на МТ за възможността за заплащане на туристически услуги на територията на Република България с ваучери за храна. По този начин ще се допринесе за стимулиране на вътрешния пазар на туристическите услуги, което ще се отрази положително и на други сектори по веригата на стоки и услуги, както и при запазването на работни места;
* С цел подобряване на условията за сигурност и безопасност на туристите в България бе изготвен проект от работна група на Правилник за създаване, маркиране и поддръжка на пешеходни маршрути и маршрути за планинско колоездене в Република България.
* Извършен ситуационен анализ за текущото състояние на планирането и прилагането на велосипедни политики, вкл. преглед на нормативна уредба и дефицитите в нея, стратегически документи;
* Продължава работата на работната група разработваща модел на Гаранционен фонд за обезпечаване отговорността на туроператорите съгласно Директива (ЕС) 2015/2302 на Европейския парламент и на Съвета и на предложение за проект за изменение на нормативната уредба.

1. Стратегическо и оперативно планиране на туристическото развитие на национално и регионално ниво.

* За отчетния период бе сформирана работна група със задача адаптиране и пресъздаване на съдържанието на действащото в отчетният период Коалиционното споразумение за съвместно управление на Република България за периода 2021-2025г., касаещо Приложение 14 „Туризъм“ във оперативен план за действие.
* Организирана бе кръгла маса за перспективите за винения туризъм с широко представителство на заинтересованите страни, в резултат на което е сформирана междуведомствена работна група за разработване на план за развитие на винения туризъм с цел повишаване на конкурентоспособността на винения туризъм в България.
* Изготвен бе проект на стратегическа рамка, която да очертае дейността на къмпинг туризма.

1. Прилагане на туристическото райониране, създаване на условия за устойчиво развитие на туристическите райони и взаимодействие с организациите за управление на туристическите райони.

* Прилага се активна и последователна политика за развитие на районите чрез насърчаване на туристическото райониране да изпълнява пространствена основа за ефективно организиране на туристическите ресурси в конкурентни регионални туристически продукти. В тази връзка продължава осъществяването на методическа помощ на учредените девет организации за управление на туристическите райони и взима участие в заседанията на Общи събрания и Контролни съвети на организациите.
* С цел стимулиране на устойчивото развитие на туризма и редуциране на регионалните диспропорции в развитието на сектора, възоснова на утвърдената Концепция за туристическо райониране на България всичките девет организации за управление на туристическите райони са учредени и вписани в Националния туристически регистър (НТР). Продължава институционалното им укрепване чрез проект за предоставяне на безвъзмездна финансова помощ по ОП “Иновации и конкурентоспособност“.

1. Ефективна координация между институциите и интегриране на туризма в свързаните с него секторни политики

През отчетния период се осъществи активна междуведомствена координация чрез:

* Включване на представители на съответните заинтересовани институции, имащи отношение към туризма в работни групи, за участие в изработването на подзаконовата нормативна уредба по Закона за туризма, така и на теми свързани с провеждане на държавната политика в сектора;
* Осъществяване на активно участие на представители на министерството в междуведомствени работни групи, касаещи пряко или косвено развитието на туризма и свързаните с него отрасли.
* Министерство на туризма с зае с администриране на работна група „Настаняване“ към Организационно-координационната група на МС подпомогна Министерски съвет в целия период на кризата с войната в Украйна и настаняването на разселени лица, като считано от м. март 2022 г. Министерството на туризма администрира дейността на Работна група „Настаняване“, ангажирана с процеса по настаняване на разселените лица от Украйна, както и цялостна комуникация и информационна обезпеченост с лицата предоставящи услуги в местата за настаняване и местата за подслон. За целите на Програмата МТ създаде нарочен Регистър на местата за подслон.
* За подобряване координацията на национално, регионално и местно ниво по отношение развитието на туризма, през отчетния период, министерството организира провеждането/съдейства при организирането на презентации/кръгли маси/срещи/форуми по въпроси, касаещи туризма, в т.ч.:
* Организиране и провеждане на работни срещи с туристическия бранш по отношение на проблемите за справяне с последиците от COVID пандемията и необходимите мерки за устойчивото развитие на туризма.
* Подготовка и организиране на работни срещи на министъра на туризма с представители на туристическия бранш и контролните органи в курортите относно протичането на зимния и подготовката за летния туристически сезон.
* Подготвени материали и участия на министъра в над 20 регионални и двустранни срещи със заинтересованите страни за обсъждане на актуални теми и въпроси, свързани с развитието на туризма.
* Участва се активно, в рамките на компетенциите на министерството в програми и разработки на международни организации за изграждане на имиджа на страната, като страна, ангажирана с устойчиво развитие на туризма

1. Взаимодействие с туристическия бизнес с цел повишаване на сигурността в дестинация България.

През отчетния период се осъществява:

* Ускорен процес на въвличане и координация на всички заинтересовани страни в процесите на туристическо планиране и управление. Взаимодействието се осъществява на различни нива и в широк тематичен обхват;
* Привличане на туристическия бранш, чрез включването им в работните групи по теми свързани с провеждане на държавната политика в сектора, при разработване на мерките за преодоляване на последиците от COVID-19, включително и схеми за държавни помощи;
* Осъществяване на партньорство при реализацията на инициативи на туристически организации в областта на специализираните видове туризъм.

1. Разработване, изпълнение, мониторинг, контрол и докладване на проекти по програми, изпълнявани от МТ като конкретен бенефициент.

* Министерството на туризма е конкретен бенефициент по процедура „Предоставяне на институционална подкрепа на Министерство на туризма за дейности, свързани с повишаване капацитета на МСП в областта на туризма“ по ОП „Иновации и конкурентоспособност“. През 2022 г. се изпълняват дейностите по административния договор, съгласно одобрения по него график. През отчетния период Министерството на туризма участва във всички процеси по планирането, реализацията и отчитането на схеми за държавна помощ на обща стойност 117,5 млн. лв. за подкрепа на отрасъла за справяне с последствията от ограничителните мерки вследствие кризата с корона вируса.
* През месец юни 2022 г. с цел предприемане на конкретни действия за осигуряване на първоначален прием и незабавна подкрепа на лицата разселени от Украйна, на които е предоставена временна закрила, беше обявена процедура BG16RFOP002-7.001 „Подкрепа за покриване на основните нужди на бежанците от Украйна чрез мярка прилагана от Министерството на туризма с конкретен бенефициент Министерството на туризма. Общият размер на безвъзмездната финансова помощ по процедурата е 62 889 120 лева от Европейския фонд за регионално развитие (ЕФРР) чрез Инструмента REACT-EU. Към 30.06.2022 г. Министерство на туризма е на етап подготовка на проектно предложение по процедурата.

1. Разработване, изпълнение, мониторинг, контрол, докладване и партньорство по проекти и програми, финансирани от други външни източници. Основно моменти през периода:

* Програма за транснационално сътрудничество „Дунав“ 2014 – 2020 г. – участие в в серия работни срещи за подобряване на видимостта на Дунавската стратегия сред обществото и развитие на комуникационните умения, провели се през месец юни 2022 г. в град Орадя, Румъния, под ръководството на Дунавска стратегическа точка.
* Програма за трансгранично сътрудничество ИНТЕРРЕГ V-A „Гърция-България 2014-2020” – Към момента е в реализация проект за въвеждане на **„Иновативни инструменти за съхранение и промотиране на културното и природно наследство в трансграничния регион – акроним TOURISM-e“**. Общата му цел е подобряване достъпа до информация за обекти, свързани с културното и природно наследство в трансграничния регион и увеличение броят на посещенията на туристите чрез иновативни ICT инструмент. Общата му стойност, възлиза на 800 144,63 евро, респ. 1 564 922,87 лв. В частност, бюджетът на МТ по него е на стойност 234 905 евро, респ. 459 427,20 лв. Програмата се изпълнява в партньорство с общини от България и институционални партньори от Гърция.

1. Ефективна координация между институциите и интегриране на туризма в свързаните с него секторни политики чрез участие в комисии/работни групи/съвещателни и консултативни органи по структурните фондове и Кохезионния фонд в България:

* Участие на МТ в дейността на Съвета за координация и управление на средствата от ЕС (**СКУСЕС**), в т.ч. съгласуване на процедури за неприсъствено вземане на решения от Съвета.
* Участие в заседания/писмени процедури за неприсъствено вземане на решения на **Комитети за наблюдение** (КН) **по Оперативните програми на България** за периода 2014-2020 г., както и в работните групи по планиране на тези програми за периода 2021-2027 г.
* Участие в **Съвместни Комитети за наблюдение по програмите за трансгранично сътрудничество**
* Участие в работата на други **междуведомствени работни групи/ комитети/ комисии**, касаещи пряко или косвено развитието на туризма и свързаните с него отрасли, в т.ч.: участие в Междуведомствена работна група № 28 Финансови и бюджетни въпроси към СЕВ Финансова рамка на ЕС след 2020 – Министерство на финансите.

1. Подкрепа на местни и регионални органи на изпълнителната власт, неправителствени организации и други заинтересовани страни при идентифициране, разработване и участие с проектни предложения по програми, финансирани от национални и международни източници.

През отчетния период се извършва текущ мониторинг на мерките (БФП и преференциално кредитиране) за финансиране на сектора за преодоляване на кризата с COVID-19. Вследствие, процедури/схеми и мерки, адекватни за туристическия сектор са публикувани на интернет страницата на МТ за използване от заинтересованите лица. Извършван е и текущо информиране по други канали (телефон и електронна поща) на лица и предприятия по отношение на текущи възможности за кандидатстване по програми на ЕС. През м. Март 2022 г. е открита „гореща“ телефонна линия във връзка с кандидатстването по програмите за хуманитарна помощ на лица от Украйна. Отговаря се системно, по електронна поща и по телефон, на въпроси по тази тематика от страна на служители от дирекция „Програмиране и управление на проекти“.

1. Осъществяване на процедурите по категоризиране и прекатегоризиране на туристическите обекти в компетенциите на министерството.

За периода 01.01.-30.06.2022 г. са издадени временни удостоверения за открита процедура по категоризиране на туристически обекти, в т.ч. нови временни удостоверения за открита процедура по категоризиране с актуален срок на валидност – общо 392 бр.; Извършени от експертни работни групи проверки на място за категоризиране на **245** **бр. туристически обекти** (места за настаняване, заведения за хранене и развлечения, туристически хижи и прилежащи към тях заведения за хранене); Проведени заседания на Експертната комисия по категоризация на туристически обекти при категоризиране на места за настаняване, заведения за хранене и развлечения и туристически хижи (ЕККТО) – **3**; Издадени удостоверения за категория за места за настаняване и заведения за хранене и развлечения, туристически хижи и прилежащи към тях заведения за хранене **– общо 217 бр.;** -

1. Осъществяване на процедурите по регистрация на туроператорите и туристическите агенти. Осъществяване на процедурите по вписване на организациите за управление на туристическите райони, туристическите сдружения, на правоспособните екскурзоводи, планински водачи и ски учители

* **За периода 01.01.-30.06.2022 г. са приети заявления** за регистрация за извършване на туроператорска и/или туристическа агентска дейност **– 40 бр. ; Разгледани** и приети заявления за регистрация за извършване на туроператорска и/или туристическа агентска дейност **– 40 бр.; Издадени удостоверения** за регистрация за извършване на туроператорска и/или туристическа агентска дейност –  **48 бр.;** Издадени **заповеди за регистрацията** на туроператори и/или туристически агенти – **3 бр.;** общ брой издадени **заповеди за прекратяване на регистрацията** на туроператори и/или туристически агенти –  **6 бр.;**
* **За периода 01.01.-30.06.2022 г.** вкл. са налице вписани туристически сдружения – 4 бр.; Издадени Заповеди за вписване: 4 бр.; Издадени Удостоверения за вписване: 4 бр.
* Организирани и проведени в МТ изпити за придобиване на правоспособност за упражняване на професията „Екскурзовод с допуснати до явяване на изпит общо **32 бр.** лица. Успешно издържали изпитите са **общо 23 лица**;
* Организирани и проведени изпити за придобиване на правоспособност за упражняване на професията „Планински водач“ в периода от 23.06.2022 г. до 24.06.2022 г., с допуснати до явяване на изпит общо **25 бр.** лица. Успешно издържали изпитите са **общо 18 лица**; Вписани правоспособни планински водачи в НТР и издадени идентификационни карти – **11 бр.**;

1. Разработване въвеждането на единна информационна платформа за комуникация по защитени канали между вписаните в националния туристически регистър лица и заинтересованите такива от централни и териториални органи на изпълнителната власт

Единната система за туристическа информация (ЕСТИ) е разработена и внедрена от Министерството на туризма и функционира в пълния си обхват. Внедряването на системата гарантира прозрачна икономическа среда и поставя конкурентоспособността в сектора върху реална основа. Чрез нея се събират данни за реализираните нощувки в местата за настаняване на територията на цялата страна, автоматизират се процесите по интегриране и обработка на данни и се повишава ефективността на контролната дейност, като едновременно с това се осигурява статистическа и детайлизирана информация за заинтересованите институции. По данни от ЕСТИ местата за настаняване с активни профили са 25 971 като от тях 17 072 използват специално разработения и безплатно предоставен на потребителите модул Система регистър настаняване.

1. Действия по предоставяне на концесии и отдаване под наем на морски плажове по реда на ЗУЧК;

За първо полугодие на 2022 г. не са открити процедури за възлагане на концесия за морски плажове. В резултат на проведените тръжни процедури са сключени нови деветнадесет договора за отдаване под наем на морски плажове, с което съответните плажове са обезпечени за летен сезон 2022 г. със задължителните дейности по Закона за устройството на Черноморското крайбрежие. Обектите са приведени в необходимото фактическо състояние и са предадени на наемателите от служители на дирекция „Концесиониране, наемна и регулаторна дейност в туризма“.

1. **ПРЕГЛЕД НА ИЗПЪЛНЕНИЕТО НА БЮДЖЕТНА ПРОГРАМА "РАЗВИТИЕ НА НАЦИОНАЛНАТА ТУРИСТИЧЕСКА РЕКЛАМА И МЕЖДУНАРОДНО СЪТРУДНИЧЕСТВО В ОБЛАСТТА НА ТУРИЗМА"**

1. Популяризиране на българския туристически продукт чрез участие с национални и информационни щандове на международни туристически изложения в България и в чужбина:

* Участия на 10 международни туристически и специализирани изложения на основни и перспективни пазари, с цел имиджово представяне на страната, повишаване информираността на посетителите относно разнообразните възможности за туризъм, осъществяване на контакти с чуждестранни туроператори и агенции за включване на България в програмите им за 2022/2023 г. или за тяхното обогатяване.
* За периода януари — юни 2022 г. бяха организирани и успешно проведени следните международни туристически изложения в присъствена форма (9 бр.): FITUR 2022 — Мадрид, Испания, Ваканция и СПА Експо — София, България, МТМ 2022 — Тел Авив, Израел; EMITT — Истанбул, Турция, TTR — Букурещ, Румъния, Arabian Travel Market — Дубай (присъствено и виртуално), ОАЕ, МЕХ — Франкфурт, Германия, IFT — Белград, Република Сърбия, Global Bird Fair — Рутланд, Великобритания.
* На пазар България бяха реализирани информационни щандове на: Трето издание на Български туристически награди, Национален събор на Староселци „Тракийски отпечатък върху българската култура”, „Награда за телевизионна журналистика Свети Влас”, Трън Ултра Рън (29 май 2022 г.), гр. Трън, „Културен туризъм” в гр. Велико Търново, Camping & Caravaning Ехро в гр. София, 15-17.04.2022 г., Петнадесети черноморски форум, в гр. Варна, на 15-16.04.2022 г., Дефиле „Вино и гурме”, в гр. Пловдив, на 14-15.05.2022 г., „Уикенд туризъм”, в гр. Русе, на 16-18.06.2022 г., Национален конгрес по здравен туризъм, в периода 28.06.2022 г. к.к. Албена и др.

2. Осъществяване на комуникационни кампании на основни целеви пазари с цел утвърждаване на позитивния ИМИДЖ на България като Дестинация и насърчаване на избора й от целевите групи:

* Реализирани бяха кампании за насърчаване на входящия туристопоток от целеви и перспективни пазари за сезон Зима 2021 г./2022 г. и Лято 2022 г. в телевизионни медии и техните дигитални канали на пазари – Румъния, Сърбия, Северна Македония, Германив, Австрия, Полша, Чехия, Изрел, Великобритания, Великобритания, Нидерландия, Норвегия, Дания, Швеция, Унгария, Латвия, Франция, Естония, и др.
* Бяха организирани кръгли маси, презентации, пресконференции и други по време на национални участия на международни туристически борси; Презентации и В2В срещи; Публични и медийни събития в рамките на международни значими събития в страната и чужбина за представяне на България като туристическа дестинация по тематични направления и сътрудничество с браншовите организации, българско чуждестранни дружества за приятелство и др.
* Реализирана бе реклама за туристическа дестинация България по време на Европейското първенство по джудо; Реклама за туристическа дестинация България по време на домакински турнири по голф.; Press и ЕАМ турове по културно-исторически, винено-кулинарни маршрути и други тематични дестинации, които да генерират висок медиен интерес и да рекламират България в собствените си държави.
* Бяха представени специализирани форми на туризъм — културно-познавателен, еко- балнео- и спа туризъм, гурме-туризъм и винарски турове, спортен, конгресен и др. и разнообразяване на традиционните масови продукти с цел утвърждаване на България като туристическа дестинация на четирите сезона. Осъществяване на презентации, семинари, гостуващи тематични фестивали, посещения на чуждестранни журналисти, снимачни екипи за заснемане на филми и предавания за забележителностите в България, организиране на специални трупи от блогъри, блогъри и инфлуенсъри.
* Активно маркетиране, SEO оптимизация на официалния туристически портал www.bulgariatravel.org, както и неговото доразвиване с нови функционалности, допринасящи за модернизацията и улесненото навигиране;

1. **ПРОГРАМА "АДМИНИСТРАЦИЯ"**

Програмата се изпълнява от дирекциите от общата администрация и ръководителите на административни структури на пряко подчинение на министъра на туризма, както и служители на пряко подчинение на министъра на туризма.

Основна цел на програмата е подобряване на държавната управление в областта на туризма и повишаване професионалните умения на администрацията. Целта на програма „Администрация“ за отчетния период бе постигната, чрез навременно осигуряване дейностите по управление на човешките ресурси и административното, информационно, финансово и материално-техническо обслужване на служителите от специализираната и общата администрация.